ลมแรงพัดต้นมะขามทับบ้านเรือนราษฎรที่อำเภอเพ็ญ จังหวัดอุดรธานี ขณะที่ชาวบ้านเหล่าพัฒนา ร่วมใจกำจัดวัชพืชลำห้วยสวย ช่วยเปิดทางระบายน้ำ
นายณฐพล วิถี นายอำเภอเพ็ญ พร้อมด้วยฝ่ายความมั่นคงร่วมกับองค์การบริหารส่วนตำบลนาพู่ กำนัน ผู้ใหญ่บ้าน และผู้นำชุมชน ลงพื้นที่ให้ความช่วยเหลือราษฎรบ้านดอนแดง หมูที่ 10 ตำบลนาพู่ อำเภอเพ็ญ จังหวัดอุดรธานี หลังประสบเหตุต้นมะขามล้มทับบ้านเรือน จำนวน 1 หลัง หลังมีพายุหมุนเกิดขึ้นในช่วงเวลา 13.40 น. ของวันนี้( 30 ส.ค. 62) ผลการปฏิบัติงานดำเนินการให้ความช่วยเหลือด้วยการนำต้นมะขามออกจากตัวบ้านเป็นที่เรียบร้อย ไม่มีผู้ใดได้รับบาดเจ็บหรือเสียชีวิต ความเสียหายเบื้องต้นประมาณ 15,000 บาท องค์การบริหารส่วนตำบลนาพู่ จะได้พิจารณาให้ความช่วยเหลือตามระเบียบของทางราชการต่อไป                นอกจากนี้ จากภาวะน้ำท่วมขังในพื้นที่ตำบลนาพู่ อันเนื่องมาจากน้ำในลำห้วยสวยไหลไม่สะดวก นางสุภา แอนเดอร์สัน ผู้ใหญ่บ้านบ้านเหล่าพัฒนา หมู่ที่ 17 ตำบลนาพู่ อำเภอเพ็ญ จังหวัดอุดรธานี ได้นำชาวบ้านจิตอาสามากกว่า 40 คน ทำการรื้อวัชพืชและผักตบชวาออกจากลำห้วยสวย โดยได้รับการสนับสนุนรถแมคโฮจากนายอำนวย อินทรธิราช นายกองค์การบริหารส่วนตำบลนาพู่ นำไปช่วยชาวบ้าน จึงทำให้งานรื้อผักตบชวาสำเร็จ การระบายน้ำของลำห้วยสวยไหลสะดวกขึ้น#โพดุล #ลมแรงพัดต้นมะขามทับบ้านเรือนราษฎร #อ.เพ็ญ #จ.อุดรธานี #สำนักข่าวกรมประชาสัมพันธ์ #NNT #ILOVETHAILAND